
Loa andmine spordiürituste korraldamiseks
1. Asjaolud ja menetluse käik

MTÜ Jalgpalliklubi Narva Trans (jalgpalli meistriliigasse kuuluv spordiklubi) esitas 17.02.2020. a Narva Linnavalitsuse Kultuuriosakonnale taotluse jalgpalli Eesti meistrivõistluste, Superkarika- ja karikavõistluste mängude korraldamise loa saamiseks 2020. a hooajal. Mängud toimuvad Kreenholmi ja Kalev-Fama staadionidel Eesti Jalgpalli Liidu kalendri järgi.

Spordiseaduse § 20 lg 3 alusel taotlus edastati kooskõlastamiseks Päästeametile ja Politsei- ja Piirivalveametile ning vastavad kooskõlastused on saadud. Politsei- ja Piirivalveamet ning Päästeamet ei ole taotluse kooskõlastamisel tingimusi esitanud.
2. Õiguslikud alused
2.1 Vastavalt spordiseaduse § 24 lõikele 1 esitab kodumängude korraldaja vähemalt üks kuu enne hooaja algust kodumängude korraldamise asukohajärgsele valla- või linnavalitsusele loa taotluse, milles märgitakse spordiseaduse § 20 lõikes 1 nimetatud andmed kõigi teadaolevate kodumängude kohta.
2.2 Vastavalt spordiseaduse § 24 lõikele 3 toimub lõikes 1 nimetatud loa andmine spordiseaduse §-is 21 sätestatud tingimustel ja korras.
2.3 Vastavalt spordiseaduse § 21 annab linnavalitsus loa kümne tööpäeva jooksul loa taotluse esitamisest.
3. Otsus

Anda MTÜ-le Jalgpalliklubi Narva Trans (registrikood 80069833, aadress Kangelaste prospekt 45, Narva 20604, telefon 357 3300) luba korraldada Narva linnas Kreenholmi staadionil (26. juuli tänav 4) ja Kalev-Fama staadionil (Hariduse tänav 22) 2020. a hooajal Eesti meistrivõistluste, Superkarika- ja karikavõistluste mängud Eesti Jalgpalli Liidu kalendri järgi.
4. Rakendussätted 

4.1 Korraldus jõustub seadusega sätestatud korras.

4.2 Korraldust võib vaidlustada Tartu Halduskohtu Jõhvi kohtumajas 30 päeva jooksul korralduse teatavakstegemise päevast arvates.

